**ലഫ്റ്റനന്‍റ് (ഡോ.) ദീപു പി. കുറുപ്പ്**
തോട്ടയ്ക്കാട് ദീപാലയത്തില്‍ പ്രഭാകരക്കുറുപ്പിന്‍റെയും ചന്ദ്രമതി അമ്മയുടെയും മകനായി 1983 ഏപ്രില്‍ 9-ാം തീയതി ജനിച്ചു. കൊല്ലം എസ്.എന്‍.കോളേജില്‍നിന്ന് മലയാള സാഹിത്യത്തില്‍ ബിരുദവും തിരുവനന്തപുരം മഹാത്മാഗാന്ധി കോളേജില്‍നിന്ന് ബിരുദാനന്തര ബിരുദവും അര്‍ക്കന്നൂര്‍ ടീച്ചര്‍ എഡ്യൂക്കേഷന്‍ സെന്‍ററില്‍നിന്ന് വിദ്യാഭ്യാസത്തില്‍ ബിരുദവും തിരുവനന്തപുരം യൂണിവേഴ്സിറ്റി കോളേജില്‍നിന്ന് മാസ്റ്റര്‍ ഓഫ് ഫിലോസഫി ബിരുദവും നേടി. 'കാര്‍ട്ടൂണ്‍ സ്വാധീനം ഒ.വി. വിജയന്‍റെ സര്‍ഗ്ഗാത്മക സാഹിത്യത്തില്‍' എന്ന വിഷയത്തില്‍ കേരള സര്‍വ്വകലാശാല മലയാള വിഭാഗത്തില്‍നിന്ന് ഡോക്ടറേറ്റും ലഭിച്ചു. എം. ജി. കോളേജ് തിരുവനന്തപുരം, എന്‍.എസ്.എസ്. കോളേജ് ഒറ്റപ്പാലം എന്നിവിടങ്ങളില്‍ അദ്ധ്യാപകനായി പ്രവര്‍ത്തിച്ചിട്ടുണ്ട്. ഇപ്പോള്‍ നിലമേല്‍ എന്‍.എസ്.എസ്. കോളേജ് മലയാളവിഭാഗത്തില്‍ അസിസ്റ്റന്‍റ് പ്രൊഫസര്‍. എന്‍.സി.സി വണ്‍ കേരള ബെറ്റാലിയന്‍ വര്‍ക്കലയില്‍ എ.എന്‍.ഒ ആയും പ്രവര്‍ത്തിക്കുന്നുണ്ട്. 'ഭദ്രകാളിപ്പാട്ട് ചരിത്രം, സമൂഹം, സംസ്കാരം', 'ഒ.വി.വിജയന്‍ കഥയും കാര്‍ട്ടൂണും' എന്നിവ പ്രമുഖ കൃതികള്‍. മകള്‍: ദീക്ഷിത ദീപു. e.mail: deepupkurup@gmail.com